นิ่วในไตและในกระเพาะปัสสาวะ ควรจะจัดเป็นคนละโรค ด้วยเหตุผลที่ว่าอย่างไรบ้าง
นิ่วในไตและในกระเพาะปัสสาวะ ควรจะจัดเป็นคนละโรค ด้วยเหตุผลที่ว่า

1. ลักษณะของการเกิดโรคนิ่วนั้น นิ่วในไตมีอยู่ทั่วโลกในปัจจุบัน แต่นิ่วในกระเพาะปัสสาวะมีอยู่ในประเทศแถบตะวันออกกลางและเอเชีย

2. นิ่วในไตจะเกิดในผู้ใหญ่เกือบทั้งหมด นิ่วในกระเพาะปัสสาวะครึ่งหนึ่งเกิดในเด็กอายุต่ำกว่า 5 ปี กลายเป็นโรคเด็กเสียมากกว่า

3. โรคนิ่วในกระเพาะปัสสาวะมักเกิดกับประชาชนที่มีภาวะเศรษฐกิจต่ำหรือในชนบทเป็นส่วนมาก ในประเทศไทยมีมากในภาคตะวันออกเฉียงเหนือ ( อีสาน ) หรือภาคเหนือ แต่ภาคกลางและภาคใต้พบค่อนข้างน้อย

จะรู้ได้อย่างไรว่าเป็นโรคนิ่วในไตหรือในทางเดินปัสสาวะ อาการที่จะกล่าวนี้จะเป็นมากหรือเป็นน้อยขึ้นกับระยะเวลาและขนาดของนิ่วที่เป็น

อาการของนิ่วในไต
มีอาการปวดบริเวณเอวด้านหลังที่เป็นตำแหน่งของไต เวลาที่ก้อนนิ่วมันหลุดมาอยู่ในท่อไต จะปวดชนิดที่รุนแรงเหลือเกิน เหงื่อตก เกิดเป็นพักๆ ปัสสาวะอาจมีเลือดหรือเป็นสีน้ำล้างเนื้อร่วมด้วยได้ เรื่องปวดหลังต้องเข้าใจว่า ถ้าปวดเพราะทำงานหนักหรือนั่งทำงานมานานๆ กล้ามเนื้อหลังอาจล้า หรือปวดได้ อันนี้เป็นเรื่องของการปวดเมื่อยซึ่งเป็นกันมาก

อาการของนิ่วในกระเพาะปัสสาวะ
ปัสสาวะจะขัด ถ่ายเจ็บ ไม่สะดวก บางทีออกกะปริดกะปรอยหรือออกเป็นหยดขุ่นหรือขาวเหมือนมีผงแป้งอยู่ บางครั้งมีเลือดหรือเป็นสีน้ำล้างเนื้อ อาจมีสิ่งที่คล้ายกรวดทรายปนออกมากับปัสสาวะ ถ้านิ่วไปอุดท่อทางเดินปัสสาวะก็จะทำให้เกิดการอยากถ่ายปัสสาวะอยู่เสมอ แต่ก็ถ่ายไม่ออก

ยังมีโรคแทรกซ้อนที่เกิดจากนิ่วในทางเดินปัสสาวะอีก นิ่วจะเป็นก้อนแข็ง ซึ่งเหมือนหินมีทั้งเล็กและใหญ่ หากเกิดไปสีหรือรบกวนผนังของไตหรือกระเพาะปัสสาวะหรือท่อปัสสาวะ จนเป็นแผลขึ้นมาก็ได้ก็มีโอกาสเกิดโรคแทรกซ้อน ปกติปัสสาวะจะมีเชื้อแบคทีเรียปะปนอยู่แล้ว เมื่อมีแผลก็ทำให้เกิดโรคแทรกได้ง่าย ทำให้มีไข้หรือปัสสาวะมีเลือดหรือมีหนองออกมาให้เห็นได้
ศัลยศาสตร์ (ศัลยศาสตร์) - Surgery